google/wiki40b huggingface dataset:
Morten Leuch

Slekt

Morten Leuch stammet fra Christiania-slekten Leuch og var sønn av kjøpmann Peder Leuch (død 1746) og Cathrine Heltzen (søster av Poul Heltzen g.m. Karen Collett). Hans far Peder hadde stiftet firmaet Collett & Leuch sammen med Peter Collett. Han var oldebarn av Leuch-slektens stamfar, Peder Nielsen Leuch. I 1758 ble Morten Leuch gift med James Colletts søster, Mathia Collett (1737–1773). Etter hans død giftet hun seg på ny med Bernt Anker.

Liv

Etter flere års utdannelse i utlandet vendte Morten Leuch tilbake til Norge i 1754 og gikk året etter inn i firmaet Collett & Leuch sammen med sin senere svoger James Collett. Etter sin farmors død i 1756 overtok han Bogstadgodset, som blant annet omfattet Bogstad gård. Leuch førte et gjestfritt hus både i Christiania og på Bogstad, og knyttet blant andre til seg dikteren Christian Braunmann Tullin. Da han i mai 1758 giftet seg med kompanjongens søster Mathia Collett, skrev Tullin til deres bryllup det berømte diktet «Maidagen». Leuch døde bare 36 år gammel under et besøk hos fetteren Peter Elieson på Hafslund.
Hans dagbok er blitt utgitt som Morten Leuch d.y.’s dagbog 1757–1762 av Bogstad stiftelse og Bogstad gårds venneforening (2006).
Mordecai Kaplan

Kaplans teologi

Kaplans teologi hevdet at i lys av framgangen i filosofi, vitenskap og historie ville det være umulig for moderne jøder å fortsette å holde på mange av de tradisjonelle teologiske standpunktene. Kaplans naturalistiske teologi har blitt sett som en variant av filosofien til den amerikanske filosofen John Dewey. Deweys naturalisme kombinerte ateistisk tro med religiøse terminologi for slik å konstruere en religiøst sett tilfreddsstillende filosofi for de som hadde mistet troen på tradisjonell religion. Kaplan var også påvirket av Émile Durkheims argument at opplevelsen vår av det hellige er en funksjon av sosial solidaritet.
I overensstemmelse med klassiske jødiske tenkere i middelalderen, slik som i første rekke Maimonides, bekreftet Kaplan at Gud ikke er personlig og at alle antropomorfiske beskrivelser av Gud i beste fall kan sees på som halvgode metaforer. Men Kaplan gikk også lengre enn dette med påstanden at Gud er summen av alle naturlige prosesser som gjør det mulig for menneskeheten å fylle potensialet sitt. Kaplan skrev at “å tro på Gud betyr å ta for gitt at det er menneskehetens skjebne å stige opp over råskapen og å rydde ut alle former av vold og utbytting fra det menneskelige samfunnet.”
Det er verdt å merke seg at ikke alle Kaplans skrifter var konsistente om disse spørsmålene; synet hans endret seg noe i løpet av årene, og ved finlesing av materialet står to ulike teologier fram. Det synet som populært sett oftest blir regnet for karakteristisk for Kaplan er en streng naturalisme à la Dewey — et syn som har blitt kritisert som (mis)bruk av religiøs terminologi som maskering av eit ikke-teistisk (eller til og med ateistisk) standpunkt. Men en annen utgave av kaplansk teologi utkrystalliserer seg også — en teologi som gjør det klart at Kaplan til tider mente at Gud har ontologisk eksistens — en virkelig og absolutt eksistens uavhengig av menneskelig tro. I denne sistnevnte teologien avviser Kaplan fremdeles de klassiske formene av teisme og all tro på mirakler, men holder seg til en tro som på noen vis er nyplatonsk.
Vaffelhjarte

Handling

I den fiktive bygda Knert-Mathilde på Sunnmøre bor niåringene Trille og Lena. De er de to eneste barna på deres alder som bor på plassen ut mot havet. De er naboer, men Trille vil gjerne være bestevennen til Lena. Lena mener at det ikke går, for hun skal kanskje flytte snart, og bestevenner må jo bo på samme sted, eller? De finner på masse moro sammen, spiller fotball, leker gatemusikanter, gjør rampestreker, også har de hemmeligheter sammen. Det beste Lena og Trille vet er vaflene som tantefarmor lager.
Agnete Sophie Budde

Agnete Sophie Budde (født 10. august 1660, død 6. september 1678) var en dansk adelsdame som ble dømt som morderske.
Hun var datter av Joachim Budde og Agnete v. Hargen (fra Øsel). I en alder av 17 år ble hun selskapsdame hos Birgitte Skeel som var enke etter grev Christoffer Parsberg. I denne stillingen ble hun tilskyndet av fru Regitze Grubbe (enke etter Hans Ulrik Gyldenløve), som av forskjellige grunner hatet grevinne Parsberg, til å forgifte denne med rottekrutt (arsenikk). Forsøket mislykkedes dog, men Budde ble arrestert og satt i Blåtårn.
Det ble nedsatt en undersøkelseskommisjon hvor også fru Grubbe ble inndratt. Kommisjonen fradømte Budde livet, og dommen ble siden bekreftet av Højesteret.
Agnete Sophie Budde ble henrettet på Slotspladsen i København den 6. september 1678, og liket ble begravet på kirkegården ved Holmens kirke. Regitze Grubbe ble dømt til livsvarig forvisning på Bornholm.
Soho

Toponymi

Navnet Soho opptrådte første gangen på 1600-tallet. Navnet kan muligens være avledet fra et tidligere jaktrop. James Scott, 1. hertug av Monmouth, benyttet «soho» som et krigsrop for sine menn i slaget ved Sedgemoor den 6. juli 1685, et halvt århundre etter at navnet ble benyttet for dette området i London. Soho-navnet ble gjenbrukt av andre underholdning- og restaurantdistrikter som SoHo, underholdningssonen i Hongkong; den kulturelle og kommersielle delen av Soho i Málaga; kontorene til det kinesiske selskapet Wangjing SOHO i Beijing; nabolaget SoHo (i betydningen «South of Horton») i kanadiske London i Ontario; og det fasjonable området Palermo Soho i Buenos Aires. New Yorks nabolaget SoHo på Manhattan har tatt sitt navn dets lokalisering av gaten SOuth of HOuston Street, men er også en referanse til Londons Soho.
Lucanus (Pseudolucanus) barbarossa

Kjennetegn

En stor (32-39 millimeter), blankt brunrød til svart hjortebille  . Hannens kjever er lii forstørrede, sigdformede uten eller med en ganske liten på innersiden. De knebøyde antennene har vanligvis en seks-leddet vifte (sjeldnere sju ledd).

Levevis

Arten lever i litt fuktige krattskoger . De voksne billene er nattaktive og blir sjelden sett. Larvene utvikler seg i røttene på gamle, døde løvtrær.

Utbredelse

Arten er utbredt i Spania og Portugal og i Algerie, Marokko og Tunisia.
Citroën 2CV

Kuriosa

I James Bond-filmen Kun for dine øyne flyktet Bond i en 2CV etter at hans Lotus Esprit eksploderte. Bilen som ble brukt i filminnspillingen var ganske kraftig modifisert; motoren er en boksermotor med fire sylindre kjent fra Citroën GS og Ami Super. For å få plass til denne måtte fronten forlenges. Fire biler ble bygget med denne spesifikasjonen. Tre er i privat eie, mens en av dem står i Conservatoire Citroën. Spesialmodellen 007 som ble lansert i forbindelse med filmen ble bare levert med den ordinære 602-motoren.

Utvikling

Det ble allerede på 1960-tallet gjort mange forsøk på å etablere en arvtager til 2CV, blant annet Dyane, Ami og LN/LNA, men ingen av disse ble like populære og 2CV overlevde dem alle.

Treff og aktiviteter

Hvert andre år arrangeres såkalte verdenstreff. Hvilket land som arrangerer disse går på omgang og blir bestemt fire år i forveien. Deltakertallene ligger normalt rundt 2500–3500 biler, hovedsakelig 2CV med derivater (såkalte A-modeller). Til det 19. verdenstreffet for 2CV-venner i 2011 i Frankrike var det ventet 6000-7000 biler.
Phaeochridius

Utseende

Middelsstore (7,5 - 9,5 millimeter), pæreformede, hvelvede biller, rødbrune, nokså blanke og fint hårete bare langs ytterkantene. Ytterkanten av pronotum er litt sagtakket, overflaten nesten uten hår. Punkteringen på dekkvingene danner delvis punktrader.

Levevis

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse

Slekten er utbredt på Sumatra og Borneo.
Fort Boyard

Fort Boyard er en festning på vestkysten av Frankrike som ble ferdigstilt i 1857 for å beskytte Pertuis d'Antioche-sundet mellom øyene Île d'Oléron og Île-d'Aix, nær byen La Rochelle. Fortet er idag mest kjent som studio for det franske TV-programmet med samme navn, som også har en norsk versjon, Fangene på fortet.

Planlegging og bygging

Innenfor det nåværende fortet ligger Rochefort, der en større marinebase var etablert. Kanoner hadde begrenset rekkevidde, og det betydde at fiendtlige krigsskip kunne seile gjennom Antioche-sundet uten å bli beskutt fra land.
Da mulighetene for en festning på sandbankene i sundet først ble vurdert, kom militæringeniøren Sébastien Le Prestre de Vauban med et råd til Ludvig XIV av Frankrike om at noe slikt ikke burde bygges på grunn av de ingeniørmessige problemene, «det ville være lettere å gripe månen med sine tenner enn å begi seg ut på et slikt byggverk på et sånt sted». 
På begynnelsen av 1800-tallet beordret imidlertid Napoléon Bonaparte byggingen av festningen på Boyard tether-sandbankene. Krig, stormer og de ingeniørmessige vanskelighetene førte til at første etasje på festningen ikke ble ferdigstilt før 1854, ved denne tid var festningen allerede blitt unødvendig for beskyttelse av kystlinjen.

Bruk

Fort Boyard ble utstyrt med et arsenal av 74 kanoner. Under den fransk-prøyssiske krig ble festningen brukt som fengsel for prøyssiske og østerrikske krigsfanger. Etter noen år ble fengselet forlatt, og plyndring samt mangel på vedlikehold medførte at Fort Boyard forfalt. I 1950 ble imidlertid fortet satt på en offentlig liste over historiske minner.
Filmen Les Aventuriers ble filmet på Fort Boyard i 1967. For å forberede Fort Boyard til det nå kjente TV-programmet, fikk Fort Boyard en grundig overhaling og rehabilitering med strømtilkobling på slutten av 1980-tallet, og første episode gikk av stabelen i 1990.

Festningen

Selve festningen er formet som en avlang ring, ifølge de opprinnelige planer skulle den være 80 meter lang og 40 meter bred, men det ble nedjustert henholdsvis 61 meter og 31 meter. Den strekker seg over tre etasjer.
Mu'jam al-buldan

Mu'jam al-buldan («Leksikon over land») er en bok av Yaqut al-Hamawi, en muslimsk lærd som er kjent for sine omfattende bøker.
Al-Hamawi startet å skrive boken i 1224, og den ble ferdig i 1228, et år før han døde.
Boken er en geografibok, men omfatter også historie, etnografi og myter knyttet til de stedene han skrev om. Den inneholder en omfattende, alfavetisk liste over land, byer, fjell, sletter, daler, sjøer, elver m.m. I introduksjonen til boken forteller han også om viktigheten av presis geografisk informasjon. Herskere, skatteinnkrevere og lærere trenger det, men også fysikere trenger kunnskap om geografi og klima, og astrologer trenger kunnskap om hvilke stjernebilder som dominerer de ulike landene. Poeter og filologer trenger kunnskap om korrekte uttale.
De fem første kapitlene i boka oppsummerer ideene om at jorda er rund.
Al-Hamawi ble mye sitert i senere litteratur, bl.a. Zakariya' al-Qazwini i hans geografiske leksikon Athar al-Bilad, der han ikke engang refererte til Al-Hamawi.
Apollo 12

Sitatet

Whoopie! Man, that may have been a small one for Neil, but that's a long one for me. — Pete Conrad (noe kortere og uformelt enn Armstrong) når Conrad går ned på overflaten.
En stjerne skinner i natt

«En stjerne skinner i natt» er en norsk julesang med tekst av Eyvind Skeie og melodi av Tore W. Aas. 
Sangen ble først utgitt på plate med Oslo Gospel Choir i 1992, på musikkalbumet Tusen julelys. Melodien ble først skrevet av Tore W. Aas, som så spurte Eyvind Skeie om å lage en tekst. Oslo Gospelkor var da allerede i studio, så teksten ble til forholdsvis raskt. 
Mange artister har senere spilt inn denne sangen, blant andre Malin Reitan på albumet Malins jul (2006). Sangen er tatt med i mange sangbøker, blant annet i 316 salmer og sanger (2007), som inneholder 316 salmer og sanger av Eyvind Skeie. 
Den er oversatt til svensk av Ingela Forsman som En stjärna lyser så klar, og ble først innspilt på svensk av Carola Häggkvist på Jul i Betlehem (1999).
Cornumutila

Utseende

Middelsstore (8-13 millimeter), slanke, brunsvarte trebukker, hver dekkvinge med en gul eller oransje lengdestripe. Antennene er noe kortere enn kroppen hos hunnen, litt lengre enn kroppen hos hannen, tynne. Pronotum er nesten firkantet, rundet innsnevret foran. Dekkvingene er jevnbrede. Beina er middels lange og tynne, rødlige.

Levevis

Larvene utvikler seg i død ved av bartrær, vanligvis i døde deler på ellers levende trær,  fortrinnsvis gran, utviklingen tar tre år. Disse artene lever i høyereliggende skoger. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt fra Mellom-Europa og østover til Stillehavet. Artene er regnet som sjeldne.
Écône

Écône er et område i Riddes i distriktet Martigny i kanton Valais i Sveits. Det er tilholdsstedet for Ecône-seminaret, det internasjonale presteseminaret for St. Pius X-broderskapet.
Seminaret ble opprettet av den franske erkebiskop Marcel Lefebvre i 1971, året etter at han opprettet selve St. Pius X-broderskapet. Det er det største og fremste av (pr 2009) i alt seks slike utdannelsessteder for vordende prester for St. Pius X-broderskapet. De andre fem ligger i Frankrike, Tyskland, USA, Argentina og Australia.
Erkebiskop Marcel Lefebvres legeme ble bragt til Écône etter hans død i 1991.
Boveycantharis

Utbredelse

Boveycantharis finnes i Spania, i Europa, ingen arter er registrert fra Norden.

Utseende og levevis

Boveycantharis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).
Qingyang (Chizhou)

Qingyang (kinesisk: 青阳县; pinyin: Qīngyáng Xiàn) er et fylke i provinsen Anhui i Folkerepublikken Kina. Det ligger i byprefekturet Chizhou.
Befolkningen var på 279 415 innbyggere i 1999.
Fjellet Jiuhua (Jǐuhuáshān) ligger i fylket. Det er ett av den kinesiske buddhismes fire hellige fjell.

Kommunikasjoner

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Overgangsbolig

Overgangsbolig er et tilbud og et ledd i den gradvise tilbakeføringen til samfunnet for innsatte i fengsel, med faglig kompetanse som særlig ivaretar behovet for bo-, arbeids- og sosialtrening. Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført.
En innsatt kan søke om overgangsbolig på slutten av soningen. For å få mulighet til dette må den innsatte ha skoleplass eller jobb (gjerne gjennom arbeidstreningstiltak). Beboeren må som regel komme hjem etter jobb eller studier, blir testet for rusbruk, og har plikter i forhold til fellesskapet.
Gnaphosa orites

Utseende

Gnaphosa orites er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Gnaphosa orites er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Erhvervsankenævnet

Erhvervsankenævnet er en uavhengig klagenevnd som behandler klager over saker som tidligere er avgjort av Finanstilsynet, Erhvervsstyrelsen og Rejsegarantifonden.
Ankenævnets kjennelser kan ikke ankes ytterligere. Formannen og nestformannen er landsdommer, og nevndens medlemmer utpekes av økonomi- og erhvervsministeren for fire år. Nevndens medlemmer utpekes blant personer som har kjennskap til kapitalmarkedet, nasjonaløkonomi, forsikringsmatematikk og forbrukeranliggender.
Erhvervsankenævnet ble opprettet i 1987.
Xoanotrephus

Utseende

En middelsstor, avlang, matt gråbrun trebukk. Antennene er omtrent så lange som kroppen, nokså kraftige og litt sagtakkede. Pronotum er litt smalere enn dekkvingene, tønneformet, med en midtfure. Dekkvingene er nokså jevnbrede og har et par lyse tverrbånd i V-form. Beina er korte og nokså kraftige.

Levevis

Larvene lever i ved.

Utbredelse

Arten lever på Borneo.
Chilasa epycides

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Chilasa epycides tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Skuffeselskap

Et skuffeselskap er et selskap, for eksempel et aksjeselskap, som er ferdigregistrert, men som ikke enda driver en økonomisk virksomhet. Skuffeselskaper har typisk standardvedtekter og med løse formuleringer som formål. Det er gjerne advokatfirmaer som driver salg av skuffeselskaper som en standardytelse eller til personer som trenger et aksjeselskap med en gang.
Babylon – Nordisk tidsskrift for Midtøstenstudier

Bakgrunn

Tidsskriftet kom først ut våren 2003, under navnet Babylon – Tidsskrift om Midtøsten og Nord-Afrika. Med virkning fra 01/2009 endret tidsskriftet navn til Babylon – Nordisk tidsskrift for Midtøstenstudier, og etablerte tosidig anonym ekstern fagfellevurdering. Samtidig ble tidsskriftet godkjent som vitenskapelig publiseringskanal på nivå 1.

Profil

Hvert nummer av Babylon inneholder en seksjon med artikler på et gitt tema, og en åpen seksjon. Tidsskriftet henter sine bidrag fra Nordens forskningsmiljøer på Midtøsten og Nord-Afrika. Tidsskriftets primære målgruppe er forskere, studenter, journalister og andre som arbeider med Midtøsten.
1550-årene

-- 1550 -- 1551 -- 1552 -- 1553 -- 1554 -- 1555 -- 1556 -- 1557 -- 1558 -- 1559
Tiårsoversikt
Sophia Jex-Blake

Barndom

Sophia Jex-Blake ble født på Croft Place Hasting, England den 21. januar 1840. Hennes bror var Thomas Jex-Blake, fremtidig biskop av Wells. Sophia gikk på ulike private skoler i Sør-England. I 1850, mens hun fortsatt var stundent, ble hun tilbudt en stilling som matematikk lærer ved høyskolen hvor hun bodde. Sophia jobbet uten lønn dette var på grunn av at familien forventer ikke at dere datter skulle tjene penger til livets opphold, så hennes far nektet faktisk hun å godta lønn.

Medisinsk karriere

Sophia studerte noen månder med privatlærere i Edinburgh. Elizabeth Garrett, Som Sophia hadde møtt i London, de ble bedre knyttet til hverandre under arbeidet på University Medical School. De støtter hverandre gjennom de harde tidene som kvinnelige ledere på skolen.

USA

De neste måndene dro Sophia til USA for å lære mer om kvinners utdanning. Hun besøkte ulike skoler, hun ble sterkt påvirket av utviklingen av utdanningen i USA. På et sykehus i England møtte hun en av de beste kvinnelige lederne, Lucy Sewell, som ble en viktig venn. Dette ble et vendepunkt for Sophia, hun bestemte seg derfor for å trene til å bli lege.
Hun søkte på Harvard i 1867 sammen med Susan Dimock, men hun ble avvist. Året etterpå fikk hun lov til å delta på en medisinsk høyskole. Men i det samme året døde hennes far, og hun returnerte til England for å være sammen med sin mor. Hun fant ingen engelske medisinske skoler der kvinner ble akseptert, men hun klarte å overtale Edinburgh University til å komme inn. Senere dukket det opp en bok der Sophia hadde hevdet at kvinnelige ledere var nødvendige for "de av eget kjønn som trenger dem".

Strever for å bli doktor

Den første gruppen av kvinnelige medisinske studenter ved det britiske universet, ble doktore. Til tross for at de hadde mange tilhengere, ble de møtt med mye motstand fra forelesere, studenter og byfolk.
Sophia sviktet i sine siste eksamener, kanskje på grunn av mye tidsbruk på krangler om kvinnelige studenters sak.Men hun hadde ikke gitt opp sine planer. Hun hadd eikke bare etablert London school of Medicine for kvinner i 1874 men hun fortsatte også valgkamper og fortsatte også å studere. senere tok hun eksamen ved universet i Bern, hvor hun ble tildelt en MD i januar 1877. Fire månder senere hadde hun ytterlige suksess i Dublin og kvalifisert som lisensiatgraden av kongens og dronningens College of physicians of Irland.Senere ble hun registrert hos General Medical Coucil, hun ble registrert som den tredje kvinnen i landet.

Senere karriere

Sophias håp om å spille en ledene rolle som sekretær ble veltet da Isabel Thorne ble valgt. Etter morens død i 1881, hadde Sophia hadde hun en deprimerings periode, men i 1886 satte hun opp Edinburgh School of Medicine for kvinner. Kvinner fikk adgang til skotske universiteter i 1892.

Personlig liv

Til tross for nitten års alderforskjell, ble hun partner med Dr Margaret Todd. Sophia pensjonerte seg i 1899, flyttet de til Windydene, hvor dr. Todd skrev the way of Escape i 1902 og vekst i 1906.
Algebraisk topologi

Algebraisk topologi er en gren av matematikken der topologiske rom undersøkes ved hjelp av algebraiske strukturer. Det er en undergren av topologi, og regnes gjerne for å ha sitt opphav i Henri Poincarés arbeid med fundamentalgruppen og homologi.
Hovedproblemet i algebraisk topologi er å finne algebraiske invarianter som klassifiserer topologiske rom opp til homeomorfisme, selv om de fleste klassifiserer opp til homotopisk likhet.
Selv om algebraisk topologi vanligvis benytter algebra for å studere topologiske problemer, er det også noen ganger mulig å bruke topologi for å løse algebraiske problemer. Algebraisk topologi gjør at en for eksempel kan finne praktiske bevis for at alle undergrupper av en fri gruppe er frie grupper.